PMIndiaData/PMIndiaSum huggingface dataset:
భారతదేశాని కి మరియు భూటాన్ కు మధ్య పర్యావరణ సంబంధిత రంగాల లో సహకారాని కి ఉద్దేశించిన అవగాహనపూర్వక ఒప్పంద పత్రాని కి ఆమోదం తెలిపిన మంత్రిమండలి

భారతదేశం మరియు భూటాన్ ల మధ్య పర్యావరణ సంబంధిత రంగాల లో సహకారాని కి ఉద్దేశించిన ఒక అవగాహనపూర్వక ఒప్పంద పత్రం పైన సంతకం చేయడానికి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. వివరాలు : న్యాయం, నీతి, పరస్పరం, పరస్పర ప్రయోజనాల ఆధారంగా పర్యావరణ పరిరక్షణ, సహజ వనరుల నిర్వహణ రంగంలో ఇరు దేశాల మధ్య సన్నిహిత మరియు దీర్ఘకాలిక సహకారాన్ని స్థాపించి, ప్రోత్సహించడం కోసం ఈ అవగాహనపూర్వక ఒప్పందాన్ని కుదుర్చుకోవడం జరిగింది. ఈ ఒప్పందం అమలు లో ఆయా దేశాలలో వర్తించే చట్టాల ను మరియు న్యాయ పరమైన నిబంధనల ను పరిగణన లోకి తీసుకోవడం జరుగుతుంది. ఇరుపక్షాల ద్వైపాక్షిక ఆసక్తిని మరియు పరస్పరం అంగీకరించిన ప్రాధాన్యాల ను దృష్టి లో పెట్టుకొని, పర్యావరణం యొక్క ఈ క్రింది రంగాల లో అవగాహనపూర్వక ఒప్పందాన్ని పరిగణించడం జరిగింది :
ఆయుష్ వైద్యులతో ప్రధానమంత్రి సమావేశం

ప్రధానమంత్రి శ్రీ నరేంద్రమోదీ ఈ రోజు ఆయుష్ రంగ వైద్యులతో వీడియో కాన్ఫరెన్స్ ద్వారా మాట్లాడారు. ఆయుష్ రంగానికి, దేశాన్ని ఆరోగ్యవంతంగా ఉంచే ఘనమైన సంప్రదాయం ఉందనీ, అదేవిధంగా, కోవిడ్-19 పరిష్కరించడానికి ప్రస్తుతం కొనసాగుతున్న కృషిలో ఆయుష్ ప్రాముఖ్యత అనేక రేట్లు పెరిగిందనీ, ప్రధానమంత్రి పేర్కొన్నారు. దేశవ్యాప్తంగా ఆయుష్ నెట్ వర్క్ విస్తృతంగా పెరిగిందనీ, అందువల్ల, ప్రపంచ ఆరోగ్య సంస్థ మార్గదర్శకాలకు అనుగుణంగా ఈ నెట్ వర్క్ ను ఉపయోగించుకోవడం వారికి ఎంతైనా అవసరమనీ, ప్రధానమంత్రి చెప్పారు. ఆయుష్ కు చెందిన మంచి విధానాల గురించి అందరికీ తెలియజేసి, వైరస్ వ్యాప్తిని అరికట్టే కృషిలో వాటిని అమలుచేయాలి. ఇటువంటి కష్ట కాలంలో మనసుపై ఒత్తిడిని తగ్గించి, శరీరాన్ని బలోపేతం చేయడానికి ఇళ్లల్లో యోగా ను ప్రోత్సహించడంలో ఆయుష్ కొనసాగిస్తున్న కృషిని కూడా ప్రధానమంత్రి ప్రశంసించారు. ఈ వ్యాధికి ఆయుష్ ద్వారా నివారణ ఉందన్నవాదనలోని వాస్తవాన్ని తనిఖీ చేయవలసిన అవసరం ఉందని ప్రధానమంత్రి నొక్కి చెప్పారు. ఆయుష్ శాస్త్రవేత్తలు, ఐ.సి.ఎం.ఆర్., సి.ఎస్.ఐ.ఆర్. తో పాటు ఇతర పరిశోధనా సంస్థలు ప్రమాణ పూర్వక పరిశోధన కోసం కలిసి కృషి చేయాలని ప్రధానమంత్రి కోరారు. ఈ సవాలు ను ఎదుర్కోడానికి దేశం లోని మొత్తం ఆరోగ్య పరిరక్షణ సిబ్బంది సిద్ధంగా ఉండాలని ఆయన అన్నారు. అవసరమైతే, ఆయుష్ తో సంబంధం ఉన్న ప్రైవేట్ వైద్యుల సహాయాన్ని కూడా ప్రభుత్వం తీసుకోవచ్చు. ప్రస్తుత సమయంలో ఎక్కువగా డిమాండ్ ఉన్న శానిటైజర్ వంటి అత్యవసర వస్తువులను తయారుచేయడానికి, ఆయుష్ ఔషధాల ఉత్పత్తిదారులు తమ వనరులను వినియోగించాలని ప్రధానమంత్రి సూచించారు. ఈ మహమ్మారిపై పోరాటానికి వీలుగా ప్రజల్లో స్థిరమైన అవగాహన కల్పించడం కోసం, టెలి మెడిసిన్ విధానాన్ని వినియోగించుకోవాలని ప్రధానమంత్రి ఆయుష్ వైద్యులను ప్రోత్సహించారు. వైరస్ వ్యాప్తినిరోధానికి సామాజిక దూరం పాటించడం యొక్క ప్రాముఖ్యతను కూడా ఆయన ఈ సందర్భంగా నొక్కి చెప్పారు. కోవిడ్-19 కు వ్యతిరేకంగా దేశం జరుపుతున్న పోరుకు నాయకత్వం వహిస్తున్నందుకు ఆయుష్ వైద్యులు ప్రధానమంత్రిని అభినందించారు. రోగ నిరోధక శక్తి ని పెంపొందించడంలో ఈ సాంప్రదాయ వైద్య విధానాల ప్రభావం గురించి వారు వివరించారు. రోగ లక్షణాలకు అనుగుణంగా చికిత్సా విధానంపై పరిశోధన కోసం చేస్తున్న కృషిని కూడా వారు ప్రధానమంత్రికి తెలియజేశారు. ఇటువంటి సంక్షోభ సమయంలో దేశానికి సేవచేయాలన్న కోరికను వారు వ్యక్తం చేశారు. భారత దేశ సంప్రదాయ మందులు, వైద్య విధానాల గురించి ప్రపంచ వ్యాప్తంగా అవగాహన కల్పించడం ముఖ్యమని ప్రధానమంత్రి చెప్పారు. ప్రజలకు సేవ చేసేందుకు నిరంతరం కష్టపడుతున్న ఆయుష్ వైద్యులకు ఆయన కృతజ్ఞతలు తెలిపారు. కోవిడ్-19 కు వ్యతిరేకంగా భారతదేశం జరుపుతున్న పోరులో వారు కూడా ముఖ్యమైన పాత్ర పోషించాలని కోరారు. ఈ సమావేశంలో ఆయుష్ శాఖ కేంద్ర మంత్రి తో పాటు ఆశాఖ కాబినెట్ కార్యదర్శి, కార్యదర్శి కూడా పాల్గొన్నారు.
సింగపూర్ ప్రధాని శ్రీ లీ సియెన్ లూంగ్ కు మరియు  ప్ర‌ధాన‌ మంత్రి శ్రీ న‌రేంద్ర‌ మోదీ కి మ‌ధ్య టెలిఫోన్ ద్వారా జరిగిన సంభాష‌ణ‌

సింగపూర్ ప్రధాని శ్రీ లీ సియెన్ లూంగ్ తో ప్ర‌ధాన‌ మంత్రి శ్రీ న‌రేంద్ర‌మోదీ 2020వ సంవత్సరం ఏప్రిల్ 23వ తేదీ న టెలిఫోన్‌ లో మాట్లాడారు. కోవిడ్- 19 విశ్వమారి రువ్వుతున్న ఆరోగ్యపరమైనటువంటి మరియు ఆర్థికపరమైనటువంటి సవాళ్ల విషయం లో ఇరువురు నేత లు వారి వారి అభిప్రాయాల ను పరస్పరం తెలియజేసుకొన్నారు. ఈ ప్రపంచవ్యాప్త వ్యాధి ని మరియు అది కలుగజేసే సాంఘిక, ఆర్థిక ప్రభావాల ను ఎదురొడ్డటానికి వారు తమ తమ దేశాల లో అనుసరిస్తున్న చర్యల తాలూకు తాజా సమాచారాన్ని ఒకరి దృష్టి కి మరొకరు తీసుకువచ్చారు. సింగపూర్ కు ఔషధ ఉత్పత్తుల తో సహా నిత్యావసర వస్తవుల సరఫరాల ను అందించడం లో శాయశక్తుల సాయపడుతామని ప్ర‌ధాన‌ మంత్రి వాగ్దానం చేశారు. సింగపూర్ లోని భారతీయ పౌరుల కు తోడ్పాటు ను అందిస్తున్నందుకు గాను ప్రధాన మంత్రి తన ప్రశంసల ను సైతం ఈ సందర్భం లో వ్యక్తం చేశారు. ప్రస్తుత పరిస్థితుల లో ఇండియా-సింగపూర్ స్ట్రటీజిక్ పార్ట్ నర్ శిప్ కు ప్రాముఖ్యం ఉందన్న అంశాన్ని ఉభయ నేత లు స్పష్టీకరించారు. కోవిడ్-19 విసరుతున్నటువంటి వర్తమాన సవాళ్ల ను మరియు భావి సవాళ్ల ను ఎదుర్కొని, వాటి ని అధిగమించడానికి సంయుక్తం గా కృషి చేయాలని వారు సమ్మతించారు. ప్రస్తుత సంక్షోభ స్థితి లో సింగపూర్ ప్రజలు ఆరోగ్యం గా ఉండాలని ప్రధాన మంత్రి అంటూ, తాను వారి శ్రేయస్సు ను ఆకాంక్షిస్తున్నట్లు పేర్కొన్నారు.
కాప్ 24, కాటోవైసి, పోలాండ్ (2-15 డిసెంబ‌ర్ 2018) విష‌యంలో భార‌త్ వైఖ‌రికి సంబంధించి  పూర్వ‌పు తేదీతో అమ‌లులోకి వ‌చ్చే విధంగా కేబినెట్ ఆమోదం

ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర కేబినెట్ స‌మావేశం , వాతావ‌ర‌ణ మార్పుల‌పై పోలండ్‌లోని క‌టోవిస్‌లో డిసెంబ‌ర్ 2 నుంచి 15 వ‌ర‌కు జ‌రిగిన‌ యునైటెడ్ నేష‌న్స్ ఫ్రేమ్‌వ‌ర్క్ క‌న్వెన్ష‌న్‌కు సంబంధించి 24వ కాన్ఫ‌రెన్స్ ఆఫ్ పార్టీస్‌కు సంబంధించిన సంప్ర‌దింపుల విష‌యంలో భార‌త్ వైఖ‌రికి సంబంధించి కేంద్ర కేబినెట్ పూర్వ‌పు తేదీతో అమ‌లులోకి వ‌చ్చే విధంగా త‌న ఆమోదం తెలిపింది. 2018 న‌వంబ‌ర్ 28న ఇచ్చిన అనుమ‌తికి కొన‌సాగింపుగా కేంద్ర కేబినెట్ ఈ ఆమోదం తెలిపింది. ఈ స‌మావేశాల‌కు ప‌ర్యావ‌ర‌ణం, అడ‌వులు, వాతావ‌ర‌ణ మార్పుల‌కు సంబంధించి కేంద్ర మంత్రి డాక్ట‌ర్ హ‌ర్ష వ‌ర్ధ‌న్ నాయ‌క‌త్వంలో భార‌త ప్ర‌తినిధి వ‌ర్గం హాజ‌రైంది. 2020 త‌ర్వాత పారిస్ ఒప్పందాన్ని అమ‌లుకు సంబంధించిన విధి విధానాల‌ను ఖ‌రారు చేయ‌డంపై ఈ స‌మావేశం ప్ర‌ధానంగా దృష్టి పెట్టింది.ఈ విష‌యంలో భార‌త దేశం వైఖ‌రి, యు.ఎన్‌.ఎఫ్‌.సి.సి.సి విధానాలు, సూత్రాల‌కు అనుగుణంగా , పారిస్ ఒప్పందానికి ప్ర‌త్యేకించి స‌మాన‌త్వం, ఉమ్మ‌డి అయితే విభిన్న బాధ్య‌త‌లు, సంబంధిత సామ‌ర్ధ్యాల‌కు అనుగుణంగా (సిబిపిఆర్‌- ఆర్‌.సి) ఉంది. పారిస్ ఒప్పందానికి భార‌త దేశం తాను క‌ట్టుబ‌డి ఉన్న‌ట్టు పున‌రుద్ఘాటించింది. కాప్ -24 సంద‌ర్భంగా త‌న నాయ‌క‌త్వాన్ని ప్ర‌స్ఫుటంగా ప్ర‌ద‌ర్శించింది. పారిస్ ఒప్పందాన్ని పూర్తిస్థాయిలో అమ‌లు చేయాల‌ని , ఉమ్మ‌డిగా ఇందుకు బాధ్య‌త తీసుకోవాల‌న్న విష‌యంలో ఐక్య‌త తీసుకువ‌చ్చింది. ప‌ర్యావ‌ర‌ణాన్ని ప‌రిర‌క్షించాల‌న్న మ‌న సంప్ర‌దాయ విలువ‌ల‌కు అనుగుణంగా వాతావ‌ర‌ణ మార్పుల‌కు సంబంధించిన ముప్పును ఎదుర్కొనేందుకు ప్ర‌ధాన‌మంత్రి శ్రీ న‌రేంద్ర మోదీ నాయ‌క‌త్వంలో భార‌త ప్ర‌భుత్వం ప‌లు చ‌ర్య‌లు తీసుకుంది. ఈ చ‌ర్య‌లు, వాతావ‌ర‌ణ మార్పుల విష‌యంలో కార్యాచ‌ర‌ణ‌కు సంబంధించి త‌న చిత్త‌శుద్దిని ప్ర‌క‌టించుకున్న‌ట్ట‌యింది.పున‌రుత్పాద‌క ఇంధ‌న వ‌న‌రుల‌కు సంబంధించి పలు చర్య‌లు చేప‌ట్ట‌డం జ‌రిగింది. దీనివ‌ల్ల 74 జిడ‌బ్ల్యుల స్థాపిత పున‌రుత్పాద‌క ఇంధ‌న సామ‌ర్ధ్యాన్ని సాధించ‌డం జ‌రిగింది.ఇందులో 24 గిగా వాట్ల సౌర విద్యుత్ కూడా క‌లిసి ఉంది. ఇలా సౌర విద్యుత్ విష‌యంలో భార‌త్ ప్ర‌పంచానికి నాయ‌క‌త్వం వ‌హిస్తోంది. అంత‌ర్జాతీయ సౌర కూట‌మి, ఇంధ‌న సామ‌ర్ధ్యానికి సంబంధించి తీసుకుంటున్న చ‌ర్య‌లు ఇందుకు త‌గిన ఉదాహ‌ర‌ణ‌లుగా చెప్పుకోవ‌చ్చు. అయితే, వ‌ర్థ‌మాన దేశాలు తీసుకుంటున్న చ‌ర్య‌లకు నిరంత‌రాయ మ‌ద్ద‌తు అవ‌స‌రం . అలాగే వీటిని స‌క్ర‌మంగా అమ‌లు చేసేందుకు అభివృద్ధ‌ఙ చెందిన దేశాల నుంచి త‌గిన ఆర్థిక వ‌న‌రులు , సామ‌ర్ధ్యాల నిర్మాణం, సాంకేతిక మ‌ద్ద‌తు అవ‌స‌రం.ఇప్పుడు చేప‌ట్టిన మార్గ‌ద‌ర్శ‌కాలు అభివృద్ధి చెందుతున్న దేశాల కార్య‌క్ర‌మాల అమ‌లుకు త‌గిన వెసులుబాటు క‌ల్పించ‌డంతోపాటు వాతావ‌ర‌ణ ఆర్థిక వ‌న‌రుల‌కు సంబంధించి అభివృద్ధి చెందిన దేశౄలు స‌వివ‌ర‌మైన స‌మాచారం విష‌యంలో స్ప‌ష్ట‌త నివ్వ‌వ‌ల‌సి ఉంటుంది. 2020 త‌ర్వాత నూత‌న స‌మ‌ష్ఠి ఆర్థిక ల‌క్ష్యాల సాధ‌న‌కు 100 బిలియ‌న్ డాల‌ర్ల‌తో నూత‌న చొర‌వ‌కు శ్రీ‌కారం చుట్టాల‌ని సంబంధిత పార్టీలు అంగీకారానికి వ‌చ్చాయి. మొత్తంమీద‌, భార‌త దేశ‌పు దీర్ఘ‌కాలిక ప్ర‌యోజ‌నాలు ప‌రిర‌క్షింప‌బ‌డ్డాయి. అయితే ఇండియా, గ్లోబ‌ల్ స్టాక్ టేక్ (జిఎస్‌టి) నిర్ణ‌యానికి సంబంధించి అమెరికాకు గ‌ల అభిప్రాయాల విష‌యంలో భార‌త్ త‌నకు కొన్ని అభిప్రాయాలున్నాయ‌ని అమెరికాకు తెలిపింది.. పారిస్ ఒప్పందం ప్ర‌కారం గ్లోబ‌ల్ స్టాక్ టేక్ ముఖ్య‌మైన‌ది. ఇది జిఎస్‌టి ప్రాసెస్‌లో ముఖ్య‌మైద‌ని . పారిస్ ఒప్పందం ప్రకారం ఇది పేద‌లు, అణ‌గారిన వ‌ర్గాల స‌మ‌స్య‌ల‌ను ప‌రిగ‌ణ‌న‌లోకి తీసుకోవాల‌ని కోరుతున్న‌ది.
17వ లోక్ స‌భ ప్రారంభ వేళ ప్ర‌ధాన మంత్రి మీడియా ప్ర‌క‌ట‌న‌

ప్ర‌ధాన మంత్రి శ్రీ న‌రేంద్ర మోదీ ఈ రోజు న 17వ లోక్ స‌భ ఒక‌టో స‌మావేశం ప్రారంభం కావ‌డాని క‌న్నా ముందు నూత‌న ఎంపీ లంద‌రికీ ఆహ్వానం ప‌లికారు. స‌మావేశాలు ప్రారంభం అయ్యే క‌న్నా ముందు ప్ర‌ధాన మంత్రి విడుద‌ల చేసిన ఒక ప్ర‌క‌ట‌న లో, “ఈ రోజు 2019 లోక్ స‌భ ఎన్నిక‌లైన తరువాత ఒక‌టో స‌మావేశం ప్రారంభం అవుతున్నటువంటి రోజు. కొత్త గా ఎంపీ లుగా ఎన్నికైన వారంద‌రి కి ఇదే నా స్వాగతం. వారి తో పాటే కొత్త ఆశ‌లు, నూత‌న ఆకాంక్ష‌లు, ఇంకా సేవ చేయాల‌న్న స‌రిక్రొత్త సంక‌ల్పం కూడా వ‌స్తున్నాయి” అని పేర్కొన్నారు. పదిహేడో లోక్ స‌భ లో మ‌హిళా పార్ల‌మెంట్ స‌భ్యుల సంఖ్య పెరిగినందుకు ప్ర‌ధాన మంత్రి హ‌ర్షాన్ని వ్య‌క్తం చేశారు. పార్ల‌మెంటు స‌జావు గా సాగిన‌ప్పుడే ప్ర‌జ‌లు పెట్టుకున్న ఆకాంక్ష‌ల ను అది నెర‌వేర్చ‌ గ‌లుగుతుంది అని ఆయ‌న అన్నారు. పార్ల‌మెంట్ త‌ర‌హా ప్ర‌జాస్వామ్యం లో ప్ర‌తిప‌క్షాని కి ఉన్న‌ ప్రాముఖ్యాన్ని గురించి ఆయ‌న చాటి చెప్పారు. ప్ర‌తిప‌క్షం స‌భా కార్య‌క‌లాపాల లో పాలు పంచుని ఒక క్రియాశీల‌మైన‌ భూమిక ను పోషిస్తుంద‌న్న ఆశ‌ ను ఆయ‌న వ్య‌క్తం చేశారు. విప‌క్షం లోక్ స‌భ లో త‌న‌ కు ఉన్నటువంటి సభ్యుల సంఖ్య ను గురించి ఆందోళ‌న చెంద‌నక్కర లేదు అని ప్ర‌ధాన మంత్రి అన్నారు. “మ‌నం పార్ల‌మెంటు కు వ‌చ్చామంటే, ప‌క్ష‌ం మ‌రియు విప‌క్ష‌ం అన్న సంగతి ని మ‌ర‌చి పోవాలి. మ‌నం స‌మ‌స్య‌ల‌ ను గురించి ‘నిష్పక్ష స్ఫూర్తి’తో ఆలోచించాలి, దేశ ప్ర‌జ‌ల విశాల హితం కోసం ప‌ని చేయాలి” అని ప్ర‌ధాన మంత్రి చెప్పారు.
సైబ‌ర్ సెక్యూరిటీ రంగంలో ఇండియా, ఫిన్లాండ్ దేశాల మ‌ధ్య‌న కుదిరిన అవ‌గాహ‌న ఒప్పంద ప‌త్రానికి కేబినెట్ ఆమోదం.

ఇండియా, ఫిన్లాండ్ దేశాల మ‌ధ్య‌న సైబ‌ర్ సెక్యూరిటీ రంగంలో కుదిరిన అవ‌గాహ‌న ఒప్పంద ప‌త్రానికి కేంద్ర కేబినెట్ ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ ఆధ్వ‌ర్యంలో స‌మావేశ‌మైన కేబినెట్ ఈ ఆమోదం తెలిపింది. ఇండియా, ఫిన్లాండ్ దేశాల మ‌ధ్య‌న ఈ రంగంలో బ‌ల‌మైన స‌హ‌కారానికి ఈ ఎంఓయు ద్వారా సాధ్య‌మ‌వుతుంది. భ‌ద్ర‌తాప‌ర‌మైన స‌మ‌స్య‌ల‌ను గుర్తించ‌డానికి, వాటిపై ఒక నిర్ణ‌యం తీసుకోవ‌డానికి, వాటిని నియంత్రించ‌డానికి ఇరుదేశాలు సాధించిన అనుభ‌వాల‌ను, విజ్ఞానాన్నిఇరుదేశాలు పంచుకోవ‌డం జ‌రుగుతుంది. ఈ ఎంఒయు పై 2019 జ‌న‌వ‌రిలో ఇరుదేశాలు సంత‌కాలు చేశాయి.
ఇంటర్ నేశనల్ డెయరి ఫెడరేశన్ వరల్డ్ డెయరి సమిట్ 2022  ను సెప్టెంబర్ 12వ తేదీ న ప్రారంభించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ ఇంటర్ నేశనల్ డెయరి ఫెడరేశన్ వరల్డ్ డెయరి సమిట్ (ఐడిఎఫ్ డబ్లుడిఎస్) 2022 ను 2022 సెప్టెంబర్ 12వ తేదీ న ఉదయం సుమారు పదిన్నర గంటల వేళ లో గ్రేటర్ నొయెడా లోని ఇండియా ఎక్స్ పో సెంటర్ ఎండ్ మార్ట్ లో ప్రారంభించనున్నారు. నాలుగు రోజుల పాటు అంటే సెప్టెంబర్ 12వ తేదీ మొదలుకొని సెప్టెంబర్ 15వ తేదీ వరకు జరుగనున్న ఐడిఎఫ్ డబ్లుడిఎస్ 2022 లో ‘పోషణ మరియు బ్రతుకుతెరువు ల కోసం పాడి పరిశ్రమ’ అనే ఇతివృత్తం పై సమాలోచనలు చేయడం కోసం ప్రపంచ దేశాల లోని మరియు భారతదేశం లోని పాడి పరిశ్రమ తో సంబంధం కలిగివున్న పారిశ్రామికవేత్త లు, నిపుణులు, రైతు లు మరియు విధాన రూపకర్త లు సహా అన్ని పక్షాల వారు గుమికూడనున్నారు. ఐడిఎఫ్ డబ్లుడిఎస్ 2022 లో 50 దేశాల కు చెందిన సుమారు 1500 మంది పాలుపంచుకొంటారన్న సూచన లు ఉన్నాయి. కడపటి శిఖర సమ్మేళనాన్ని ఇంచుమించు అర్థ శతాబ్ది కిందట, 1974వ సంవత్సరం లో, నిర్వహించడమైంది. భారతదేశం లో పాడి పరిశ్రమ కు ఒక రకమైనటువంటి విశిష్టత ఉంది. అది ఏమిటి అంటే, ఈ పరిశ్రమ ఒక సహకార నమూనా పై ఆధారపడింది. ఈ పరిశ్రమ చిన్న పాడి రైతుల కు, సన్నకారు, పాడి రైతుల కు, ప్రత్యేకించి మహిళల కు సాధికారిత ను కల్పిస్తున్నది. ప్రధాన మంత్రి దృష్టి కోణం నుండి ప్రేరణ ను పొంది, ప్రభుత్వం పాడి రంగానికి ప్రోత్సాహాన్ని ఇవ్వడం కోసం అనేక విధాలైన చర్యల ను తీసుకొంది. తత్ఫలితం గా గడచిన ఎనిమిది సంవత్సరాల లో పాల ఉత్పత్తి లో 44 శాతాని కి కన్నా ఎక్కువ వృద్ధి గా నమోదు అయింది. ప్రపంచ పాల పరిశ్రమ లో ఇంచుమించు 23 శాతాని కి సమానం అయినటువంటి వాటా ను కలిగివున్న భారతదేశ పాడి పరిశ్రమ యొక్క సాఫల్య గాథ ను ఐడిఎఫ్ డబ్లుడిఎస్ 2022 లో కళ్ళకు కట్టడం జరుగుతుంది. ప్రతి సంవత్సరం లో దాదాపు 210 మిలియన్ టన్నుల పాలు భారతదేశం లో ఉత్పత్తి అవుతున్నాయి. అంతేకాక దీని తో 8 కోట్ల పై చిలుకు పాడి రైతుల కు సాధికారిత ప్రాప్తిస్తున్నది. ప్రపంచం లోని అత్యుత్తమమైనటువంటి పద్ధతుల ను గురించి భారతదేశం పాడి రైతులు తెలుసుకోవడం లో ఈ శిఖర సమ్మేళనం సహాయకారి కాగలదు.
కొత్త గా అహమదాబాద్ మెట్రో ప్రారంభం అయిన సందర్భం లో సాబర్ మతి నది దృశ్యాలను శేర్ చేసిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఐఎఎస్ అధికారి శ్రీ ఎమ్. నాగరాజన్ యొక్క ట్వీట్ ను శేర్ చేశారు. అందులో ఇప్పుడిప్పుడే పచ్చ జెండా చూపి ప్రారంభించిన కొంత సమయం తరువాత సాబర్ మతి నది తాలూకు దృశ్యాలు కనిపిస్తున్నాయి. ఐఎఎస్ అధికారి శ్రీ ఎమ్. నాగరాజన్ ట్వీట్ ను కోట్ చేస్తూ ప్రధాన మంత్రి తన ట్వీట్ లో – ‘‘అహమదాబాద్‌ కు ఒక గొప్ప రోజు’’ అని పేర్కొన్నారు.
కరోనావైరస్ అంశం లో సన్నద్ధత ను సమీక్షించిన ప్రధాన మంత్రి

సిఒవిఐడి-19 (కోవిడ్-19)గా వ్యవహరిస్తున్న నావల్ కరోనావైరస్ అంశం లో సన్నాహక చర్యల ను ప్రధాన మంత్రి శ్రీ నరేంద్ర మోదీ సమీక్షించారు. ‘‘కోవిడ్-19 నావల్ కరోనావైరస్ అంశం లో సమాయత్తానికి సంబంధించి ఒక విస్తృత సమీక్ష ను నిర్వహించడమైంది. భారతదేశం లోకి వస్తున్నటువంటి వారిని పరీక్షించడం మొదలుకొని, సకాలం లో వైద్య పరంగా శ్రద్ధ వహించడం వరకు రాష్ట్రాలు మరియు వివిధ మంత్రిత్వ శాఖ లు కలసికట్టు గా కృషి చేస్తున్నాయి. గాభరాపడవలసిన అగత్యమేం లేదు. మనమంతా ఉమ్మడి గా పని చేస్తూ, చిన్నవే అయినప్పటికీ స్వయంరక్షణాత్మకమైన ముఖ్య చర్యలు తీసుకోవలసిన అవసరం ఉంది’’ అని ప్రధాన మంత్రి పేర్కొన్నారు.
గాంధీ శాంతి బహుమతి పొందిన ఇస్రో కి ప్రధాని  అభినందనలు

2014వ సంవత్సరానికి గాను గాం|ధీ శాంతి బహుమతి పొందిన ఇస్రో కి భారత ప్రధాని నరేంద్ర మోదీ అభినందనలు తెలిపారు. గాంధీ శాంతి బహుమతి ఇస్రో అందుకున్న సందర్భంగా ప్రధాని మాట్లాడుతూ ఈ బహుమతి శాస్త్రవేత్తల తరతరాల కష్టానికి ప్రతిఫలమని వ్యాఖ్యానించారు. ఇస్రో సాధించిన విజయాలు మానవ జాతి, శాంతి సౌభ్రాతత్వాలతో వెలుగొందేందుకు గొప్ప ఉదాహరణలని ప్రధాని పేర్కొన్నారు.
‘నారీ శ‌క్తి’ పుర‌స్కారాల స్వీక‌ర్త ల‌ తో ప్ర‌ధాన మంత్రి మాటామంతీ

ప్ర‌ధాన‌ మంత్రి శ్రీ న‌రేంద్ర మోదీ నేడు ‘నారీ శ‌క్తి’ పుర‌స్కారాల స్వీక‌ర్త ల‌తో భేటీ అయ్యి వారి తో సంభాషించారు. కార్యసాధన పట్ల అవార్డు విజేత‌లకు ప్ర‌ధాన మంత్రి అభినంద‌న‌లు తెలిపారు. వారి కృషి ఇత‌రుల‌ కు ప్రేర‌ణ ను అందిస్తుంద‌ని ఆయన అన్నారు. వారి వారి రంగాల లో మ‌రింత ముందుకు ప‌య‌నించవలసిందిగా వారికి ఆయ‌న ఉద్బోధించారు. స్వ‌చ్ఛ్ భార‌త్ అభియాన్ ను గురించి ప్ర‌ధాన మంత్రి ప్ర‌స్తావిస్తూ, ఈ ఉద్య‌మ విజ‌యం లో చాలా వ‌ర‌కు దీనికి ప్రాముఖ్యం ఇచ్చింది మ‌హిళ‌లే అన్నటువంటి వాస్త‌వాని కి ఆపాదించవచ్చునని ఆయన పేర్కొన్నారు. ఇటీవ‌లే ప్ర‌యాగ్‌రాజ్‌ లో ముగిసిన కుంభ్ మేళా ను గురించి ప్ర‌ధాన మంత్రి చెప్తూ, ఈసారి ఇది ఒక చ‌ర్చాంశం గా మారింద‌ని, దీనికి కార‌ణం స్వ‌చ్ఛ‌త మ‌రియు ప‌రిశుభ్ర‌త ల విష‌యం లో పాటించిన ఉన్న‌త ప్ర‌మాణాలే అన్నారు. స్వ‌చ్ఛ‌త ప్ర‌స్తుతం ఒక ప్ర‌జా ఉద్య‌మం గా రూపుదాల్చింద‌ని ఆయ‌న పేర్కొన్నారు. వ్య‌ర్ధాల‌ను సంప‌ద‌ గా మార్చ‌డ‌మే స్వ‌చ్ఛ‌త తాలూకు ఉద్య‌మం లో త‌దుప‌రి అడుగు కావాల‌ని ప్ర‌ధాన మంత్రి అన్నారు. పోష‌కాహార లోపం స‌మస్య‌ ను ప‌రిష్క‌రించ‌డం మ‌రియు మిశ‌న్ ఇంద్ర‌ధ‌నుష్ ద్వారా బాల‌ల కు టీకా మందు ఇప్పించ‌డం వంటి అంశాల‌ ను ప్ర‌ధాన మంత్రి ప్ర‌స్తావించారు. ఈ రెండు రంగాల లో సాఫ‌ల్య సాధ‌న లో మ‌హిళ‌లు ఒక కీల‌కమైనటువంటి భూమిక‌ ను పోషించ‌వ‌ల‌సి ఉన్నద‌ని ఆయ‌న చెప్పారు. మ‌హిళ‌లు మ‌రియు బాలల వికాసం శాఖ మంత్రి శ్రీ‌మ‌తి మేన‌కా గాంధీ ఈ కార్య‌క్ర‌మానికి హాజరయ్యారు.
ఆచార్య జె.బి. కృపలానీ, ఇంకా మౌలానా అబుల్ కలామ్ ఆజాద్ ల జయంతి రోజు న వారి కి నివాళులు అర్పించిన ప్ర‌ధాన మంత్రి

ఆచార్య జె.బి. కృపలానీ, ఇంకా మౌలానా అబుల్ కలామ్ ఆజాద్ ల జయంతి రోజు న వారి కి ప్ర‌ధాన మంత్రి శ్రీ న‌రేంద్ర మోదీ నివాళులు అర్పించారు. ‘‘ఆచార్య జె.బి. కృపలానీ, మౌలానా అబుల్ కలామ్ ఆజాద్ ల జ‌యంతి సందర్భం గా మనం వారిని స్మ‌రించుకొందాం. వారు ఉభయులూ ఆద‌ర్శ‌ప్రాయ‌మైనటువంటి వ్య‌క్తిత్వం క‌లిగిన వారు; స్వాతంత్య్ర స‌మ‌రం కాలం లో వారు పోషించిన‌ గొప్ప పాత్ర, అలాగే ప్ర‌జా సంక్షేమం కోసం, స‌మాన‌త్వం కోసం, విద్య‌ కోసం, న్యాయం కోసం వారు పడ్డటువంటి నిరంత‌ర ప్రయాస ఎన్నటికీ మ‌ర‌పురానివి’’ అని ప్ర‌ధాన మంత్రి ఒక సందేశం లో పేర్కొన్నారు.
ఆసుపత్రిలో లాన్స్ నాయక్  హనుమంతప్పను కలుసుకున్న ప్రధాన మంత్రి

సియాచిన్ హిమ ప్రవాహ ఘటన లో ప్రాణాలతో బ‌తికి బయటపడిన‌ లాన్స్ నాయక్ హనుమంతప్పను ప్రధాన మంత్రి శ్రీ నరేంద్ర మోదీ ఆసుపత్రిలో కలుసుకున్నారు. ఆ సైనికుడిని హిమ నదం వద్ద నుంచి ఈ రోజే విమానం ద్వారా న్యూఢిల్లీ లోని ఆర్మీ ఆర్ ఆర్ ఆసుపత్రికి తరలించారు. లాన్స్ నాయక్ హనుమంతప్ప ఆరోగ్య స్థితిని గురించి ప్రధాన మంత్రికి ఈ సందర్బంగా వివరించారు. సైనికుడితో ఆయన సుమారు 10 నిముషాలు పాటు ఉన్నారు. లాన్స్ నాయక్ హనుమంతప్ప కు వైద్యం చేస్తున్న డాక్టర్ల బృందాన్ని, సిబ్బందిని ప్రధాన మంత్రి కలుసుకుని ఆయనకు అవ‌స‌ర‌మైన‌ చికిత్సను అందించటంలో ఎటువంటి లోటు రానీయ‌కుండా చూడాలని స్పష్టం చేశారు. “లాన్స్ నాయక్ హనుమంతప్ప ప్రదర్శించిన మొక్కవోని ధైర్య సాహసాలను, సహనశీలతను వర్ణించటానికి మాటలు చాలవు. ఆయన ఓ శ్రేష్ఠుడైన‌ జవాను” అని ప్రధాన మంత్రి పేర్కొన్నారు. ఈ కార్యక్రమంలో సైనిక దళ ప్రధాన అధికారి దల్బీర్ సింగ్ కూడా పాల్గొన్నారు.
యూక్రేన్ లో ఘర్షణ కొనసాగుతూ ఉన్న సందర్భంలో ప్రస్తుతం ప్రపంచ ముఖచిత్రాన్ని గురించి మరియు భారతదేశం యొక్క భద్రత సంబంధి సన్నాహాలను గురించి సమీక్షించడం కోసం ఏర్పాటైన సిసిఎస్ సమావేశానికి అధ్యక్షత వహించిన ప్ర‌ధానమంత్రి

యూక్రేన్ లో ప్రస్తుతం ఘర్షణ సాగుతున్న సందర్భం లో ప్రపంచ ముఖచిత్రాన్ని గురించి మరియు భారతదేశం యొక్క భద్రత సంబంధి సన్నద్ధత ను గురించి సమీక్షించడం కోసం ఏర్పాటైన సిసిఎస్ సమావేశానికి ప్ర‌ధాన మంత్రి శ్రీ న‌రేంద్ర మోదీ అధ్యక్షత వహించారు. సరిహద్దు ప్రాంతాల తో పాటుగా సముద్ర ప్రాంతాలలోను మరియు వాయు రంగం లోను భారతదేశం యొక్క భద్రత సంబంధి సన్నాహాల తాజా స్థితి, ఇంకా దీనితో ముడిపడ్డ వేరు వేరు అంశాల ను ప్రధాన మంత్రి కి వివరించడం జరిగింది. యూక్రేన్ నుంచి భారతీయ పౌరులతో పాటు భారతదేశం యొక్క ఇరుగుపొరుగు దేశాల లో ఉంటున్న కొంతమంది పౌరుల ను వెనుక కు తీసుకు రావడం కోసం మొదలుపెట్టిన టువంటి ఆపరేశన్ గంగ సహా యూక్రేన్ లోని తాజా ఘటనల ను గురించిన సమాచారాన్ని ప్రధాన మంత్రి కి తెలియజేయడమైంది. ఖార్ కివ్ లో చనిపోయిన శ్రీ నవీన్ శేఖరప్ప పార్థివ శరీరాన్ని తిరిగి తీసుకురావడం కోసం సాధ్యమైన అన్ని విధాలుగాను ప్రయాస లు చేయండి అంటూ ప్రధాన మంత్రి శ్రీ నరేంద్ర మోదీ ఆదేశించారు.
జాతీయ సాహ‌స పుర‌స్కారాల‌ను ప్ర‌దానం చేసిన‌ ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ జాతీయ సాహ‌స పుర‌స్కారాల‌ను ఈ రోజు 18 మంది చిన్నారుల‌కు అంద‌జేశారు. ఈ పుర‌స్కారాల‌లో మూడింటిని మ‌ర‌ణానంత‌రం ప్ర‌దానం చేయ‌డ‌మైంది. ఈ సంద‌ర్భంగా ప్ర‌ధాన మంత్రి పుర‌స్కార గ్ర‌హీత‌ల‌తో మాట్లాడుతూ, వారి సాహ‌స కార్యాల‌ను గురించి విస్తృత స్థాయిలో చ‌ర్చించుకోవడంతో పాటు ప్ర‌సార మాధ్య‌మాలు వారి సాహస కార్యాలను గురించి ప్ర‌ముఖంగా చాటిచెబుతాయ‌ని కూడా పేర్కొన్నారు. ఈ కార‌ణంగా, వారు ఇత‌ర చిన్నారుల‌కు ప్రేర‌ణ‌ను అందించేట‌టువంటి వారు కావ‌డమే కాక ఇత‌ర పిల్ల‌ల‌లో తరచుగా ఆత్మవిశ్వాస భావ‌న‌ను కూడా అంకురింపయగలరని ఆయ‌న అన్నారు. పుర‌స్కార స్వీక‌ర్త‌ల‌లో ఎక్కువ మంది గ్రామీణ ప్రాంతాల నుండి మ‌రియు అణ‌కువ క‌లిగిన కుటుంబాల‌ నుండి వచ్చిన వారేనంటూ ప్ర‌ధాన మంత్రి గుర్తు చేశారు. బ‌హుశా వారి దైనందిన పోరాటాలు, వారిలో ప్ర‌తికూల ప‌రిస్థితుల‌కు ధైర్యంగా ఎదురొడ్డి నిలవగల హుషారును నింపి ఉండి ఉండ‌వ‌చ్చ‌ని ఆయ‌న అన్నారు. అవార్డు విజేత‌ల‌ను, వారి త‌ల్లిదండ్రుల‌ను మ‌రియు ఆ చిన్నారుల యొక్క పాఠ‌శాల ఉపాధ్యాయుల‌ను ప్ర‌ధాన మంత్రి అభినందించారు. అంతేకాకుండా వారి సాహ‌స‌కృత్యాల‌ను గ‌మ‌నించి, లోకం వారి ప‌ట్ల శ్ర‌ద్ధ వ‌హించ‌డంలో తోడ్ప‌డినవారిని సైతం ఆయ‌న ప్ర‌శంసించారు. ఈ త‌ర‌హా గుర్తింపు ల‌భించిన త‌రువాత అవార్డు గ్ర‌హీత‌ల పైన భావి అంచ‌నాలు ఇదివ‌ర‌క‌టి క‌న్నా అధికం అవుతాయ‌ని శ్రీ న‌రేంద్ర మోదీ అన్నారు. వారు వారి యొక్క భావి ప్ర‌య‌త్నాల‌లో రాణించాల‌ంటూ ఆయ‌న ఆకాంక్షించారు. మహిళలు మరియు బాల వికాస శాఖ మంత్రి శ్రీమతి మేనకా గాంధీ ఈ కార్య‌క్ర‌మంలో పాలుపంచుకొన్నారు.
గురుదేవ్ రవీ౦ద్రనాథ్ ఠాగూర్  జ‌యంతి సంద‌ర్భంగా ప్ర‌ధాన మంత్రి నివాళులు

గురుదేవ్ రవీంద్రనాథ్ ఠాగూర్ జ‌యంతి సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ నివాళులు అర్పించారు. ” గురుదేవ్ ఠాగూర్ జయంతి ని పురస్కరి౦చుకొని ఆయనకు నా వ౦దనాలు అర్పిస్తున్నాను. గురుదేవ్ బహుముఖ వ్యక్తిత్వం గలవారు, ఆయన లోతైన ఆలోచనలు, రచనల స్ఫూర్తి ఇలాగే కొనసాగాలి” అని ప్రధాన మంత్రి అన్నారు.
ప్రధాన మంత్రి నేడు లఖ్ నవూ కు వెళ్లనున్నారు; రేపు యోగ దినం కార్యక్రమంలో ఆయన పాల్గొంటారు

ప్రధాన మంత్రి శ్రీ నరేంద్ర మోదీ లఖ్ నవూ కు వెళ్తున్నారు; అక్కడ ఆయన రేపు యోగ దినం సందర్భంగా ఏర్పాటైన కార్యక్రమం తో పాటు వివిధ కార్యక్రమాలలో పాలుపంచుకోనున్నారు. ఈ రోజు సాయంత్రం పూట, ప్రధాన మంత్రి సిఎస్ఐఆర్- సెంట్రల్ డ్రగ్ రిసర్చ్ ఇన్ స్టిట్యూట్ (సిఎస్ఐఆర్-సిడిఆర్ఐ) ను సందర్శిస్తారు. ప్రధాన మంత్రి డాక్టర్ ఎ.పి.జె. అబ్దుల్ కలామ్ టెక్నికల్ యూనివర్సిటీ కి చెందిన ఒక భవనాన్ని ప్రారంభిస్తారు కూడా. లఖ్ నవూ లో ప్రధాన మంత్రి 400 కె వి లఖ్ నవూ-కాన్ పుర్ డి/సి ట్రాన్స్ మిషన్ లైనును దేశ ప్రజలకు అంకితమిస్తారు. ప్రధాన మంత్రి ‘పిఎమ్ ఆవాస్ యోజన’ లబ్ధిదారులకు మంజూరు పత్రాలను కూడా పంపిణీ చేయనున్నారు. రేపు ఉదయం, మూడవ యోగ దినం నాడు, ప్రధాన మంత్రి లఖ్ నవూ లోని రమాబాయి అంబేడ్కర్ మైదానంలో యోగ దిన కార్యక్రమంలో పాల్గొననున్నారు. మీరు మీ మొబైల్ ఫోన్ లలో http://nm4.in/dnldapp ద్వారా లఖ్ నవూ లో ప్రధాన మంత్రి పాల్గొనే కార్యక్రమాల ప్రత్యక్ష ప్రసారాన్ని తిలకించవచ్చు.
2022 జూన్ 26వ తేదీ నాటి ‘మన్ కీ బాత్’ ఆధారం గా నమో ఏప్ ద్వారారూపొందిన ఒక క్విజ్ లో పాల్గొనాలంటూ ప్రజల కు విజ్ఞప్తి చేసిన ప్రధాన మంత్రి

2022వ సంవత్సరం జూన్ 26వ తేదీ నాటి ‘మన్ కీ బాత్’ (‘మనసు లో మాట’) కార్యక్రమం ఆధారం గా రూపొందించిన ఒక క్విజ్ లో నమో ఏప్ (NaMo App) ద్వారా పాలుపంచుకోవలసింది గా ప్రజల కు ప్రధాన మంత్రి శ్రీ నరేంద్ర మోదీ విజ్ఞప్తి చేశారు. అంతరిక్ష రంగం లో భారతదేశం వేసిన ముందడుగు లు, చెత్త నుంచి సంపద ను సృష్టించే దిశ లో సాగుతున్న సామూహిక ప్రయాస లు, మన క్రీడాకారుల కార్యసాధన లు సహా అనేక వైవిధ్యభరితమైనటువంటి విషయాలు ఈ నెల లో జరిగిన ‘మన్ కీ బాత్’ (‘మనసు లో మాట’) కార్యక్రమం లో అంశాలు చోటు చేసుకొన్నాయి అని కూడా శ్రీ నరేంద్ర మోదీ అన్నారు. ప్రధాన మంత్రి ఒక ట్వీట్ లో – ‘‘అంతరిక్ష రంగం లో భారతదేశం వేసిన ముందంజ లు, చెత్త నుంచి సంపద ను సృష్టించే దిశ లో సాగుతున్న సామూహిక ప్రయత్నాలు, మన క్రీడాకారులు సాధించిన విజయాలు, ఇంకా మరెన్నో వైవిధ్య భరితమైన విషయాల ను గురించి ఈ నెల లో జరిగిన #MannKiBaat (‘మనసు లో మాట’) కార్యక్రమం లో మనం మాట్లాడుకొన్నాం. ఈ ఎపిసోడ్ ఆధారం గా రూపొందించిన ఒక క్విజ్ ను నమో ఏప్ లో పొందుపరచడం జరిగింది. దీనిలో మీరు పాలుపంచుకోగలరు.’’ అని పేర్కొన్నారు.
న‌టుడు టామ్ ఆల్ట‌ర్ మృతికి ప్ర‌ధాన‌మంత్రి సంతాపం

న‌టుడు టామ్ ఆల్ట‌ర్ మృతికి ప్ర‌ధాన‌మంత్రి శ్రీ న‌రేంద్ర‌మోదీ ప్ర‌గాఢ సంతాపం ప్ర‌క‌టించారు. చ‌ల‌న‌చిత్ర రంగానికి, నాట‌క రంగానికి టామ్ చేసిన సేవ‌ల‌ను ప్ర‌ధాన‌మంత్రి ఈ సంద‌ర్భంగా గుర్తు చేసుకున్నారు. టామ్ ఆల్ట‌ర్ కుటుంబానికి, అభిమానుల‌కు ప్ర‌గాఢ సానుభూతి తెలియ‌చేస్తున్న‌ట్టు ఆయ‌న ప్ర‌క‌టించారు.
బర్మింగ్‌హామ్‌ కామన్‌వెల్త్‌ గేమ్స్‌-2022లో స్వర్ణ పతకం సాధించిన కుస్తీ వీరుడు దీపక్‌ పునియాకు ప్రధానమంత్రి అభినందనలు

బర్మింగ్‌హామ్‌లో జరుగుతున్న కామన్‌వెల్త్‌ గేమ్స్‌-2022లో స్వర్ణ పతకం సాధించిన దీపక్‌ పునియాకు ప్రధానమంత్రి శ్రీ నరేంద్ర మోదీ శుభాభినందనలు తెలిపారు. ఈ మేరకు ట్విట్టర్‌ ద్వారా పంపిన సందేశంలో; “అత్యద్భుత క్రీడా నైపుణ్యం ప్రదర్శించిన మన దీపక్‌ పునియాను చూసి నేనెంతో గర్విస్తున్నాను! దేశానికి ఎనలేని కీర్తిప్రతిష్టలు ఆర్జించి పెట్టిన ఆయన భారతదేశం మొత్తానికీ గర్వకారణం. ఆయన స్వర్ణ పతకం సాధించడం చూసి ప్రతి భారతీయుడూ ఉప్పొంగిపోతున్నాడు. భవిష్యత్తులోనూ ఆయన మరిన్ని విజయాలు సాధించాలని ఆకాంక్షిస్తూ నా శుభాశీస్సులు” అని పేర్కొన్నారు.
బాబూ జగ్ జీవన్ రామ్ జయంతి నాడు ఆయ‌న‌ను స్మ‌రించిన‌ ప్ర‌ధాన మంత్రి

బాబూ జగ్ జీవన్ రామ్ గారి జయంతి నాడు ప్ర‌ధాన మంత్రి శ్రీ న‌రేంద్ర మోదీ ఆయ‌న‌కు ప్రణమిల్లారు. ఈ సంద‌ర్భంగా ప్ర‌ధాన మంత్రి ‘‘స్వ‌యంకృషి తో ఎదిగిన శ్ర‌మ‌శీలి బాబు జ‌గ్ జీవ‌న్ రామ్ గారి తోడ్పాటును ఎన్న‌టికీ మ‌రచిపోలేం. ఒక స్వాతంత్య్ర యోధునిగా మ‌రియు చిర‌కాల అనుభ‌వం క‌లిగిన ప‌రిపాల‌కునిగా భార‌త‌దేశానికి ఆయ‌న అందించిన సేవ‌లు దోష‌ర‌హిత‌మైన‌వి. బాబూజీ ఒక నిజ‌మైన ప్ర‌జాస్వామికుడు. ఆయ‌న ఎలాంటి అధికార‌తావాదానికి త‌లొగ్గ లేదు. ఆయ‌న జ‌యంతి రోజు న భార‌త‌దేశం బాబూ జ‌గ్ జీవ‌న్ రామ్ గారిని గుర్తుకు తెచ్చుకొంటోంది’’ అని త‌న సందేశంలో పేర్కొన్నారు.
జాగ‌ర‌ణ్ ఫోర‌మ్ లో ప్ర‌ధాన‌మంత్రి ప్ర‌సంగం

ప్ర‌ధాన మంత్రి శ్రీ న‌రేంద్ర మోదీ ఈ రోజు న్యూఢిల్లీలో జాగ‌ర‌ణ్ ఫోర‌మ్‌ ను ఉద్దేశించి ప్ర‌సంగించారు. ఈ కార్య‌క్రమాన్నిజాగ‌రణ్ ప్ర‌కాశ‌న్ లిమిటెడ్ ఏర్పాటు చేసింది. ప్ర‌జాస్వామ్యంలో జాగృతికి ఉన్న ప్రాముఖ్యాన్ని ఉద్ఘాటించ‌డానికి ప్ర‌ధాని “ఎల్ల‌ప్పుడూ జాగ‌రూక‌త‌తో ఉండ‌డ‌మ‌నేది స్వేచ్ఛకు చెల్లించాల్సిన మూల్యం” అనే మాట‌ల‌ను ఉదాహ‌రించారు. చైత‌న్య‌వంత‌మైన ప్ర‌జాస్వామ్యానికి కావ‌ల‌సింద‌ల్లా జ‌న్ భాగీదారీ- అంటే, ప్రజల ప్రాతినిధ్యం అని ఆయన అన్నారు. స్వాతంత్ర్య సమరాన్ని మహాత్మ గాంధీ ఎలా ప్రజా ఉద్యమంగా మార్చగలిగారో ప్రధాని ఈ సందర్భంగా గుర్తుచేశారు. దేశ అభివృద్ధి ప్రక్రియకు కూడా “జన్- ఆందోళన్” నమూనానే వర్తింపచేయాలి అని ఆయన అన్నారు. స్వాతంత్ర్యం రాక ముందు చేసిన చట్టాలు ప్రజలను నమ్మరాదనే ఆధారవాక్యం పునాదిగా రూపొందాయని ప్రధాని చెప్పారు. అయితే, ఈ వైఖరి ఇక మారాలని ఆయన అన్నారు. ఈ సందర్భంలో.. దస్తావేజుల స్వయంధ్రువీకరణ, స్వచ్ఛ భారత్ అభియాన్ లో ప్రజల భాగస్వామ్యం, ఎల్ పీ జీ సబ్సిడీని వదులుకోండంటూ సాగుతున్న ప్రచార ఉద్యమం వంటి ఉదాహరణలను ప్రధాని ప్రస్తావించారు. ప్రధాన మంత్రి ముద్రా యోజన, “స్టార్టప్ ఇండియా- స్టాండప్ ఇండియా” వంటి కార్యక్రమాలు ఎంతటి సానుకూల ప్రభావాన్ని కలిగిస్తున్నాయో ఆయన వివరించారు. “కనిష్ఠ ప్రభుత్వం- గరిష్ఠ పాలన” అనే విధానం గురించి, అతి ప్రాచీన చట్టాలకు స్వస్తి పలుకుతున్న తీరును గురించి కూడా ప్రధాన మంత్రి వివరించారు.
హాకీ క్రీడాకారుడు బల్ బీర్ సింహ్ సీనియర్ కన్నుమూత పట్ల సంతాపాన్ని వ్యక్తం చేసిన ప్ర‌ధాన మంత్రి

హాకీ క్రీడాకారుడు పద్మ శ్రీ బల్ బీర్ సింహ్ సీనియర్ కన్నుమూత పట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. ‘‘పద్మ శ్రీ బల్ బీర్ సింహ్ సీనియర్ గారి ని ఆయన యొక్క స్మరణీయమైనటువంటి క్రీడా ప్రదర్శనల కు గాను జ్ఞాపకం పెట్టుకోవడం జరుగుతుంది. ఆయన మాతృదేశాని కి అనేక విజయాల ను కొనితెచ్చి, మరి దేశం గర్వించేటట్లు గా చేశారు. ఆయన సూక్ష్మబుద్ధి కలిగినటువంటి ఓ హాకీ క్రీడాకారుడు, ఇందులో ఎటువంటి అనుమానానికి తావు లేదు; ఒక గొప్ప మార్గదర్శకుని గా కూడా ఆయన పేరు ను సంపాదించుకొన్నారు. ఆయన మరణం తో దు:ఖితుడినయ్యాను. ఆయన కుటుంబాని కి మరియు శ్రేయోభిలాషుల కు ఇదే నా సంతాపం’’ అని ఒక సందేశం లో ప్ర‌ధాన మంత్రి పేర్కొన్నారు.